《次韵酬余彦翔》
宋代·陈舜俞

我惭希世就穷儒，甚矣谋身子更迂。
不共枭狐倚城社，合随鱼更乐江湖。
古来只有风猷重，事去情知气味殊。
髀肉纵消吾舌在，任从儿女暗揶揄。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。